
                                                                                       PATVIRTINTA
                                                                                      Šakių rajono savivaldybės 
administracijos





direktoriaus 2015 m. rugpjūčio 25 d.

                                                                                      įsakymu Nr. AT-825
CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS
I. BENDROJI DALIS

1. Centralizuotos buhalterijos skyriaus buhalterio pareigybė yra reikalinga tam, kad būtų laiku ir teisingai apskaitomos savivaldybės administracijos pajamos, apskaičiuotas valstybinės žemės nuomos mokestis, laiku ir tinkamai atliekamas turto ir atsiskaitymų inventorizavimas, teisingai ir laiku apskaitomos biudžeto ir kitos lėšos, parengiamos programų sąmatos, laiku ir teisingai pildomos lėšų panaudojimo ataskaitos.

2. Centralizuotos buhalterijos skyriaus buhalteris yra darbuotojas, dirbantis pagal darbo sutartis, pavaldus skyriaus vedėjui.

3. Darbuotojas, einantis šias pareigas, turi atitikti šiuos reikalavimus:

3.1. turėti socialinių mokslų studijų srities ekonomikos krypties aukštąjį arba jam prilygintą išsilavinimą;

3.2. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;

3.3. mokėti valdyti, kaupti, susisteminti, apibendrinti informaciją ir rengti išvadas;

3.4.  savarankiškai planuoti, organizuoti savo veiklą;

3.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;

3.6. būti pareigingam, darbščiam, kūrybiškam, gebėti bendrauti, nuolat kelti kvalifikaciją.

II. DARBUOTOJO, EINANČIO ŠIAS PAREIGAS, FUNKCIJOS

4. Vadovaujantis VSAFAS reikalavimais, tvarkyti valstybinės žemės nuomos mokesčio pajamų apskaitą buhalterinės apskaitos UAB „Nevda“ programoje „Biudžetas VS“;


5. Suderinti savivaldybės administracijos tarpusavio ūkines operacijas, atsiradusias dėl ūkinių operacijų ir lėšų pervedimo su visais viešojo sektoriaus subjektais (pajamas ir sąnaudas, įplaukas ir išlaidas) per ataskaitinį laikotarpį ir likučius (gautinų ir pervestinų sumų) paskutinę ataskaitinio laikotarpio dieną;


6. Koreguoti apskaitos įrašus, jeigu derinant viešojo sektoriaus subjektų tarpusavio ūkines operacijas ir likučius nustatoma klaidų ir netikslumų;


7. Parengti ir pateikti Biudžeto ir turto skyriui apskaičiuoto valstybinės žemės nuomos mokesčio pajamų ataskaitą, rengti kitas reikalingas ataskaitas žemės mokesčio skaičiavimo, apskaitos ir mokėjimo klausimais;


8. Ruošti projektus dėl sutarčių sudarymo su VĮ „Registrų centras“, Žemėtvarkos skyriumi, Valstybinio socialinio draudimo fondo valdyba ir kitomis organizacijomis dėl duomenų, reikalingų žemės nuomos mokesčiui apskaičiuoti, teikimo;


9. Pagal pateiktus duomenis paruošti ir apskaičiuoti valstybinės žemės nuomos mokestį;


10. Teikti pasiūlymus rajono savivaldybės Tarybai dėl valstybinės žemės nuomos tarifų ir lengvatų sumokėjimo terminų bei kitais valstybinės žemės nuomos mokesčio pajamų klausimais;


11. Suformuoti, patikrinti, atspausdinti ir išsiųsti mokesčių mokėtojams žemės mokesčio deklaracijas rajono savivaldybės Tarybos nustatytais terminais;


12. Administruoti žemės nuomos mokesčio surinkimą;


13. Konsultuoti mokesčių mokėtojus apie valstybinės žemės nuomos mokesčio tarifus, lengvatas, mokesčio sumokėjimo terminus ir apskaitos duomenis;


14. Vykdyti žemės nuomos mokesčio apskaitą programoje „Masis“;


15. Tvarkyti vietinių ir valstybinių rinkliavų apskaitą, priimti vietinių ir valstybinių rinkliavų ataskaitas iš administracijos skyrių ir pavaldžių įstaigų, rengti jų suvestines ir pateikti Biudžeto ir turto skyriui.


16. Vykdyti valstybės deleguotą duomenų teikimo funkciją „Suteiktos valstybės pagalbos registrui“.


17. Teikti informaciją apie susidarančias nepriemokas ir vykdyti jų išieškojimą  Lietuvos Respublikos įstatymų nustatyta tvarka;


18. Tvarkyti priimtų ir parengtų dokumentų archyvą;


19. Esant reikalui, dalyvauti komisijų darbe;

  
20. Vykdyti Centralizuotos buhalterijos skyriaus vedėjo nurodymus ir atlikti kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.

III. ATSAKOMYBĖ IR ATSKAITOMYBĖ


21. Buhalteris atsako už:


21.1. skyriaus nuostatuose ir pareiginiuose nuostatuose nustatytų funkcijų bei pavestų užduočių neatlikimą ar netinkamą atlikimą;


21.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


21.3. profesinių paslapčių, sužinotų einant tarnybines pareigas, saugojimą;


21.4. einamąją finansų kontrolę, numatytą šiame pareigybės aprašyme;

            
21.5. finansinės ir statistinės atskaitomybės sudarymą laiku ir pagal numatytas atlikti funkcijas;

              
21.6. pareiginiuose nuostatuose numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.


22. Už skyriaus veiklos nuostatuose, pareigybės aprašyme nustatytų funkcijų atlikimą tiesiogiai atskaitingas skyriaus vedėjui.

___________________________________
Susipažinau
